stanford-oval/wikipedia huggingface dataset:
מונדיאל 1994
שלב הנוק-אאוט > רבע הגמר

| 0 | 1 | 2 | 3 | 4 |
| --- | --- | --- | --- | --- |
| 9 ביולי 1994   19:00 |  איטליה | 2–1 |  ספרד | אצטדיון פוקסבורו, פוקסבורו צופים: 53,400 שיפוט: שאנדור פול (הונגריה) |
| 9 ביולי 1994   19:00 | דינו באג'ו  11'   רוברטו באג'ו  87' | (סיקור) | חוסה לואיס קמינרו  58' | אצטדיון פוקסבורו, פוקסבורו צופים: 53,400 שיפוט: שאנדור פול (הונגריה) |
| 0 | 1 | 2 | 3 | 4 |
| --- | --- | --- | --- | --- |
| 9 ביולי 1994   22:30 |  הולנד | 2–3 |  ברזיל | קוטון בול, דאלאס צופים: 63,500 שיפוט: רודריגו באדייה (קוסטה ריקה) |
| 9 ביולי 1994   22:30 | דניס ברגקאמפ  64'   ארון וינטר  76' | (סיקור) | רומאריו  53'   בבטו  63'   ברנקו  81' | קוטון בול, דאלאס צופים: 63,500 שיפוט: רודריגו באדייה (קוסטה ריקה) |
| 0 | 1 | 2 | 3 | 4 |
| --- | --- | --- | --- | --- |
| 10 ביולי 1994   19:00 |  בולגריה | 2–1 |  גרמניה | אצטדיון ג'איינטס, מזרח רד'רפורד צופים: 72,000 שיפוט: חוסה טורס קיידן (קולומביה) |
| 10 ביולי 1994   19:00 | חריסטו סטויצ'קוב  75'   יורדן לצ'קוב  78' | (סיקור) | לותר מתאוס  47' (פ) | אצטדיון ג'איינטס, מזרח רד'רפורד צופים: 72,000 שיפוט: חוסה טורס קיידן (קולומביה) |
| 0 | 1 | 2 | 3 | 4 |
| --- | --- | --- | --- | --- |
| 10 ביולי 1994   22:30 |  שוודיה | 2–2‏ה |  רומניה | אצטדיון סטנפורד, סטנפורד צופים: 83,500 שיפוט: פיליפ דון (אנגליה) |
| 10 ביולי 1994   22:30 | תומאס ברולין  78'   קנט אנדרסון  115' | (סיקור) | פלורין רדוצ'ויו  88', 101' | אצטדיון סטנפורד, סטנפורד צופים: 83,500 שיפוט: פיליפ דון (אנגליה) |
|   |   | תוצאת פנדלים |   |   |
|   | הקאן מילד    קנט אנדרסון    תומאס ברולין    קלאס אינגסון    רולנד נילסון    הנריק לארסון  | 5–4 | פלורין רדוצ'ויו    גאורגה חאג'י    יואן לופסקו    דן פטרסקו    איליה דומיטרסקו    מיודראג בלודדיץ'  |   |
שלב הנוק-אאוט > חצי הגמר

| 0 | 1 | 2 | 3 | 4 |
| --- | --- | --- | --- | --- |
| 13 ביולי 1994   23:00 |  בולגריה | 1–2 |  איטליה | אצטדיון ג'איינטס, מזרח רד'רפורד צופים: 74,110 שיפוט: ז'ואל קיניו (צרפת) |
| 13 ביולי 1994   23:00 | חריסטו סטויצ'קוב  44' (פ) | (סיקור) | רוברטו באג'ו  21', 25' | אצטדיון ג'איינטס, מזרח רד'רפורד צופים: 74,110 שיפוט: ז'ואל קיניו (צרפת) |
| 0 | 1 | 2 | 3 | 4 |
| --- | --- | --- | --- | --- |
| 13 ביולי 1994   02:30 |  שוודיה | 0–1 |  ברזיל | רוז בול, פסדינה צופים: 91,856 שיפוט: חוסה טורס קיידן (קולומביה) |
| 13 ביולי 1994   02:30 |  | (סיקור) | רומאריו  80' | רוז בול, פסדינה צופים: 91,856 שיפוט: חוסה טורס קיידן (קולומביה) |
שלב הנוק-אאוט > משחק על המקום השלישי

| 0 | 1 | 2 | 3 | 4 |
| --- | --- | --- | --- | --- |
| 16 ביולי 1994   22:30 |  שוודיה | 4–0 |  בולגריה | רוז בול, פסדינה צופים: 91,500 שיפוט: עלי בויסים (איחוד האמירויות הערביות) |
| 16 ביולי 1994   22:30 | תומאס ברולין  8'   האקן מילד  30'   הנריק לארסון  37'   קנט אנדרסון  40' | (סיקור) |  | רוז בול, פסדינה צופים: 91,500 שיפוט: עלי בויסים (איחוד האמירויות הערביות) |
שלב הנוק-אאוט > הגמר

| 0 | 1 | 2 | 3 | 4 |
| --- | --- | --- | --- | --- |
| 17 ביולי 1994   22:30 |  איטליה | 0–0‏ה |  ברזיל | רוז בול, פסדינה צופים: 94,194 |
| 17 ביולי 1994   22:30 |  | (סיקור) |  | רוז בול, פסדינה צופים: 94,194 |
|   |   | תוצאת פנדלים |   |   |
|   | פרנקו בארזי    דמטריו אלברטיני    אלבריגו אבאני    דניאלה מסארו    רוברטו באג'ו  | 2–3 | מרסיו סנטוס    רומאריו    ברנקו    דונגה  |   |
כובשי השערים

| דירוג | שחקן | מס' שערים |
| --- | --- | --- |
| 1 | בולגריה חריסטו סטויצ'קוב | 6 |
| 1 | רוסיה אולג סלנקו | 6 |
| 3 | ברזיל רומאריו | 5 |
| 3 | איטליה רוברטו באג'ו | 5 |
| 3 | שוודיה קנט אנדרסון | 5 |
| 3 | גרמניה יורגן קלינסמן | 5 |
| 7 | שוודיה מרטין דאלין | 4 |
| 7 | רומניה פלורין רדוצ'ויו | 4 |
| 7 | ארגנטינה גבריאל באטיסטוטה | 4 |
| 10 | ברזיל בבטו | 3 |
| 10 | שוודיה תומאס ברולין | 3 |
| 10 | רומניה גיורגי חאג'י | 3 |
| 10 | הולנד דניס ברגקאמפ | 3 |
| 10 | ספרד חוסה לואיס קמינרו | 3 |
מצטיינים

| כדור הזהב | כדור הכסף | כדור הארד |
| --- | --- | --- |
| ברזיל רומאריו | איטליה רוברטו באג'ו | בולגריה חריסטו סטויצ'קוב |

| נעל הזהב | נעל הכסף | נעל הארד |
| בולגריה חריסטו סטויצ'קוב   רוסיה אולג סלנקו | ברזיל רומאריו   איטליה רוברטו באג'ו   שוודיה קנט אנדרסון   גרמניה יורגן קלינסמן |   שוודיה מרטין דאלין   רומניה פלורין רדוצ'ויו   ארגנטינה גבריאל באטיסטוטה |
כפפת הזהב
בלגיה מישל פרודום
השחקן הצעיר המצטיין
הולנד מארק אוברמרס
הנבחרת ההוגנת של הטורניר
ברזיל ברזיל
נבחרת הטורניר:
| שוער | הגנה | קישור | התקפה |
| --- | --- | --- | --- |
| בלגיה מישל פרודום | ברזיל ג'ורג'יניו     ברזיל מרסיו סנטוס     איטליה פאולו מלדיני | ברזיל דונגה     בולגריה קרסימיר באלאקוב     רומניה גיורגי חאג'י     שוודיה תומאס ברולין | ברזיל רומאריו     בולגריה חריסטו סטויצ'קוב     איטליה רוברטו באג'ו |
Rapid

ערך זה עוסק בחברת תוכנה ישראלית. אם התכוונתם למשמעות אחרת, ראו .
| --- | --- |

 נתונים כלליים
 סוג:  חברה פרטית
 מייסדים:  אידו ג'ינו, מיקי חסלבסקי
 תקופת הפעילות:  ינואר 2015 – הווה (כ־9 שנים) 
 משרד ראשי:  תל אביב
 ענפי תעשייה:  ממשק תכנות יישומים 
 מוצרים עיקריים:  הפצת תוכנה
 מנכ"ל:  מארק פרנד
  
 rapidapi.com
 
הלוגו הקודם של החברה
אר.די.אס. תוכנה וטכנולוגיה בע"מ המוכרת במותג Rapid, ועד מרץ 2023 הייתה מוכרת במותג RapidAPI, היא חברה ישראלית שפיתחה פלטפורמה להפצה של קטעי קוד מוכנים המאגדים פונקציונליוּת מוגדרות ולבחינה של ממשק תכנות היישומים (API) שלהם, ובכך מזרזת תהליכי פיתוח אפליקציות.
היסטוריה

החברה נוסדה בינואר 2015 בתל אביב על ידי אידו ג'ינו בן ה-17, ששימש כמנכ"ל החברה ומיקי חסלבסקי, שפרש מהחברה ב-2018. בנוסף למשרדים בתל אביב מחזיקה החברה משרדים בסן פרנסיסקו, ברלין וטאלין. קהל היעד של החברה הוא קהילת מפתחי התוכנה, להם היא מספקת גישה נוחה למאגר רחב היקף של תוכנות תוך תיאור של ה-API של כל תוכנה.
מאז ההשקה, ב-2015, RapidAPI קיבלה משובים חיוביים מקהילת המפתחים והקהילה עסקית. בשנת 2016 היא נבחרה לאחת מעשר חברות ההזנק ה"חמות" בעמק הסיליקון.
במאי 2017 רכשה החברה חלק מפעילות חברת Mashape האמריקאית, המתחרה המרכזית שלה. הרכישה הרחיבה את מאגר ממשקי התכנות של החברה והגדילה את מספר המפתחים המשתמשים במערכת ל-370 אלף.
בנוסף למאגר ה-API הכללי של החברה, בשנת 2019 היא השיקה את הכלי RapidAPI for Teams, המאפשר לארגון לנהל את מאגר ה-API המשמשים אותו, כולל API פרטיים של הארגון.
בפברואר 2021 רכשה החברה את חברת Paw, העוסקת בכלים לעיצוב API.
במרץ 2023 עברה החברה מיתוג מחדש למותג Rapid והציגה לוגו חדש.
באפריל 2023 פרש אידו ג'נו מתפקיד המנכ"ל, והוא ממשיך בחברה כיועץ טכנולוגי. מחליפו בתפקיד המנכ"ל הוא סמנכ"ל הכספים, מארק פרנד. בהמשך החודש פיטרה החברה 185 עובדים, שהם 82% מעובדיה.
בנובמבר 2024 רכשה נוקיה את החברה.
גיוס הון

בתחילת דרכה גייסה החברה השקעות ממשקיעים פרטיים, כולל דב מורן (מייסד M-Systems), מריוס נכט (ממייסד צ'ק פוינט) ואחרים. RapidAPI קיבלה השקעה גם מארגון המאיץ חברות ההזנק "500 Startups", תוך השתתפות במקבץ ה-16 שלו בסן פרנסיסקו.
בנובמבר 2016 גייסה החברה 3.5 מיליון דולר בהובלת קרן אנדריסן הורוביץ. את הסיבוב הוביל השותף בחברה מרטין קסאדו, ואליו הצטרפו חברות ההון סיכון SVAngel, FundersClub ו-Green Bay Capital.
במרץ 2018 גייסה החברה תשעה מיליון דולר, בהובלת קרן אנדריסן הורוביץ.
ביוני 2019 גייסה החברה 25 מיליון דולר, בהובלת קרן M12 של מיקרוסופט.
באפריל 2021 גייסה החברה 60 מיליון דולר.
במרץ 2022 גייסה החברה 150 מיליון דולר לפי שווי של מיליארד דולר, בהובלת סופטבנק, ובכך הפכה לחד-קרן.
הערות שוליים

↑  Iddo Gino, Introducing Our New Brand: Rapid, Rapid, March 7, 2023
1 2   אלירן רובין, סטארט-אפ של ישראלי בן 19 משתלט על קהילת המפתחים, באתר TheMarker‏, 23 במאי 2017
↑  עידן בן טובים, ‏בגיל 25 הפך את הסטארטאפ ליוניקורן: ”קרן הון רצתה לשלוח אותי לפסיכולוגית כדי לבדוק אם אני בוגר מספיק כדי לנהל חברה”, באתר Geektime‏, 23 במרץ 2022
↑  RapidAPI Establishes European Headquarters with New Berlin Office, באתר businesswire, ‏12 ביולי 2022
↑  "HOW RAPID API GOT FUNDED BY ONE OF ISRAEL'S TOP ANGELS". Startup Grind.
↑  Cromwell Schubarth, Here are the 10 hottest companies from latest 500 Startups Demo Day, Silicon Valley Business Journal, May 16, 2016
↑  הילה חיימוביץ׳, ‏מאחדים כוחות: RapidAPI הישראלית רוכשת את Mashape האמריקאית, באתר Geektime‏, 23 במאי 2017
↑  Collaborate on APIs in a Private Workspace, RapidAPI
↑   אתר האינטרנט הרשמי של Paw
↑  RapidAPI Acquires Paw, finSMEs, February 10, 2021
↑  Iddo Gino, Introducing Our New Brand: Rapid, Rapid Blog, ‏2022-11-08 (באנגלית אמריקאית)
↑  סופי שולמן, טלטלה ב-Rapid הישראלית: אידו ג׳ינו, שהקים את החברה בגיל 17, עוזב את תפקיד המנכ"ל, באתר כלכליסט, 19 באפריל 2023
↑  חדשות חוץ, הגל לא עוצר: חברת Rapid הישראלית פיטרה עוד 70 עובדים, באתר כלכליסט, 5 במאי 2023
↑  מאיר אורבך, נוקיה רוכשת את Rapid הישראלית שהוערכה בעבר במיליארד דולר, באתר כלכליסט, 13 בנובמבר 2024
↑  "500 Startups Announces Batch 16, Focused On Health Tech, FinTech, Vices And Recruiting". TechCrunch.
↑  Gino, Iddo (2016-11-21). "Connecting the World's Software — Chapter 1 – The Era of APIs". Medium. נבדק ב-2016-11-21.
↑  הילה חיימוביץ׳, ‏אידו ג’ינו: עוד לא בן 21 וכבר מגייס עוד 9 מיליון דולר מאנדריסן הורוביץ לסטארטאפ שלו, באתר Geektime‏, 13 במרץ 2018
↑  הילה חיימוביץ׳, ‏מיקרוסופט משקיעה ב-RapidAPI, שפיתחה ‘אפסטור ל-API’, באתר Geektime‏, 11 ביוני 2019;
מאיר אורבך, אנדריסן הורוביץ, מיקרוסופט ודב מורן משקיעים 25 מיליון דולר ב-RapidAPI, באתר כלכליסט, 11 ביוני 2019
↑  אושרי אלקסלסי, ‏אידו ג’ינו עוד לא בן 24, וכבר רושם 3 מיליון מפתחים כלקוחות וגיוס של 60 מיליון דולר, באתר Geektime‏, 21 באפריל 2021;
מאיר אורבך, הסטארט-אפ ש"ילד הפלא" אידו ג'ינו הקים בגיל 17 גייס כבר יותר מ-120 מיליון דולר, באתר כלכליסט, 21 באפריל 2021
↑  רפאל קאהאן, חברת RapidAPI גייסה 150 מיליון דולר לפי הערכת שווי של מיליארד דולר, באתר כלכליסט, 23 במרץ 2022
לואיס גוסטבו

לואיס גוסטבו דיאס (בפורטוגזית: Luiz Gustavo Dias; נולד ב-23 ביולי 1987 בפינדמוניינגבה שבברזיל) הוא כדורגלן ברזילאי המשחק בעמדת הקשר ההגנתי בסאו פאולו.
קריירת מועדונים

גוסטבו התחיל את הקריירה שלו בקורינתיאנס אל אלאגואנו (בשונה מקורינתיאנס), וכבר בקיץ 2007 הושאל לקבוצת הבונדסליגה הופנהיים, כאשר כמעט שנה לאחר מכן, הופנהיים מימשה את אופציית הרכישה של הקשר והחתימה אותו בשורותיה. גוסטבו רשם 72 הופעות במדי הקבוצה במהלך שלוש שנותיו. עליית המדרגה בקריירה של גוסטבו הגיעה כאשר חתם אצל הקבוצה הבווארית, באיירן מינכן ב-2011.
גוסטבו ערך את הופעתו הראשונה במדי הבווארים באמצע חודש ינואר, כאשר הוא נכנס כמחליף בתיקו אחת של באיירן נגד וולפסבורג. שערו הראשון בקבוצה הגיע חודש לאחר מכן בהפסד 1–3 לבורוסיה דורטמונד.
ב-16 באוגוסט 2013 נמכר לוולפסבורג תמורת 15 מיליון אירו, וחתם על חוזה לחמש שנים.
ב-4 ביולי 2017 חתם גוסטבו במרסיי לארבע שנים עבור שבעה מיליון אירו.
ב-2 בספטמבר 2019 חתם לארבע שנים בפנרבחצ'ה.
ב-24 ביולי 2022 חתם בא-נסר הסעודית.
נבחרת ברזיל

גוסטבו הוא חלק קבוע ממערכו של מאמן נבחרת ברזיל, פליפה סקולארי, כאשר הוא עורך את הופעת הבכורה שלו בנבחרת הלאומית באוגוסט 2011 במשחק ידידות נגד נבחרת גרמניה.
חיים אישיים

גוסטבו הוא קתולי אדוק. הוא התחתן בסוף דצמבר 2010.
המרכז הארצי להצלת צבי ים

| --- | --- |

סמליל המרכז
 מידע כללי
 סוג:  מיזם 
 מיקום:  מבואות ים
 מדינה:  ישראל
 הקמה ובנייה
 תקופת הבנייה:  ?–1999
 תאריך פתיחה רשמי:  1999 
 קואורדינטות:  32°24′06″N 34°52′00″E﻿ / ﻿32.4017°N 34.8668°E﻿ / 32.4017; 34.8668
 אתר רשמי
 he
 
המרכז
חוות הדגרה בשמורת גדור, לא הרחק מהמרכז
המרכז הארצי להצלת צבי ים הוא מרכז של רשות הטבע והגנים שהוקם ב-1999, ומטרתו היא הצלת אוכלוסיית צבי הים בחופי ישראל. המרכז שוכן בכפר הנוער מבואות ים, סמוך למכמורת.
נוסף על הטיפול בצבים הפגועים, פועל המרכז להעלאת המודעות בקרב הציבור הרחב וקהלי יעד. כ-30,000 מבוגרים וילדים מבקרים כל שנה במרכז ההצלה במסגרת סיורים מודרכים.
היסטוריה

המרכז הוקם על ידי הרשות בשנת 1999 והוא מוקדש להצלת אוכלוסיית צבי הים בחופי ישראל, השייכים לשני מינים עיקריים - צב ים חום וצב ים ירוק. מין נוסף המצוי בחופי הים התיכון ובים סוף הוא צב ים גלדי, אך מספר הפרטים ממין זה אשר טופלו במרכז קטן יחסית. מינים אלה נמצאים בסכנת הכחדה בשל דיג, שיט, זיהום הים ופגיעה באזורי המחיה שלהם, ולכן נמצאת אוכלוסיית צבי הים בירידה מאז תחילת המאה ה-20.
מאז הקמתו טופלו במרכז ההצלה כ-1,000 צבים – עיקרם צבי ים חומים, ירוקים וכן גם צבים רכים, צבי ביצה ואף חמישה דולפינים. כ-70% מהם שוחררו חזרה לטבע.
פעילות

המרכז מספק מקום מוגן לטיפול בצבי ים פגועים שנפלטו אל החוף, מאפשר רבייה ואימון לקראת שחרור אל הטבע, דואג להשבת הצבים אל הים (יותר מ-60% מהצבים המטופלים משוחררים בסופו של התהליך לחופשי), עוסק בחינוך ובהסברה ועורך מחקרים בנושא; כל זאת במטרה לייצב את אוכלוסיית צבי ים לאורך חופי הארץ. בדרך כלל מגיעים צבי ים פגועים אל המרכז בעקבות יוזמה של אזרחים, דייגים, חובבי ספורט ימי ואחרים; והטיפול בצבים נעשה על ידי מתנדבים. הצבים נבדקים ומאובחנים, טפילים ומזהמים שנדבקו אל גופם מוסרים ובמידה הצורך הם מטופלים על ידי וטרינר. לצבים מותאמת דיאטה המבוססת בעיקר על דגים, סרטנים, דיונונים וחסה.
פעילות קבועה נוספת של המרכז ושל פקחי רשות הטבע והגנים היא סריקת חופי הים והעתקת קני צבים לחוות הדגרה בשמורות טבע לאורך החוף. עם בקיעת הביצים בחווה משוחררים הצבים הצעירים לחופשי באופן מבוקר, ועד כה שוחררו בדרך זו יותר מ-50,000 פרטים. בשנת 2008 החל המרכז להצמיד משדרים לוויניים אל גופן של צבות ים, במטרה לעקוב אחר מיקומן, והתקדמותן ניתנת לצפייה באינטרנט באופן מקוון.
פעילות > שיתופי פעולה

המרכז ייבא בעבר שני צבי ים ירוקים לאקווריום ישראל, אשר עתידים להשתחרר אל הים בבגרותם.
בתרבות

עלילת העונה השנייה של סדרת הילדים, מבצע קיפוד, עסקה במרכז וצולמה בו.
מרכז חדש

המרכז מקים מבנה חדש וגדול יותר מהקיים, בתחומו של גן לאומי נחל אלכסנדר, סמוך לשפכו של הנחל, שיכלול, בין היתר, מרפאה משוכללת, בריכה עם שיפוע דמוי חוף שתאפשר רבייה במקום ומרכז מבקרים.
ראו גם

בית החולים לחיות בר
למען חיות הבר
אנדי קארול

אנדרו תומאס (אנדי) קארול (באנגלית: Andrew Thomas "Andy" Carroll; נולד ב-6 בינואר 1989) הוא כדורגלן אנגלי המשחק בעמדת החלוץ המרכזי בבורדו.
קריירת מועדונים

קארול, שהיה כובש מזדמן בקבוצת המילואים של ניוקאסל יונייטד הוקפץ לסגל הבוגר ב-2 בנובמבר 2006 במשחק גביע אופ"א נגד פלרמו כשנכנס בדקות המאוחרות, והפך לשחקן הצעיר ביותר אי פעם שמשחק בשורות ניוקאסל במפעלים האירופיים בגיל 17 שנים ו-300 ימים.
ב-25 בפברואר 2007 ערך את הופעת הבכורה בפרמייר ליג כשנכנס בדקה ה-87 בהפסד נגד ויגאן את'לטיק 1-0. קארול כמעט כבש במשחקו הראשון, אך הצלה גדולה של שוער היריבה מנעה זאת ממנו. ב-29 ביולי באותה שנה כבש קארול את שער הבכורה שלו בניוקאסל בניצחון 0–2 על יובנטוס במשחק ידידות. בסוף המשחק אמר ג'אנלואיג'י בופון, שוער יובנטוס, שלקארול יש עתיד גדול. ב-14 באוגוסט הושאל קארול לקבוצת פרסטון נורת' אנד מליגת המשנה לחצי שנה, שם כבש שער בודד ב-11 משחקים. כשחזר לניוקאסל בינואר 2008 לא הרבה לשחק ומיעט לכבוש.
הפריצה הגדולה החלה בעונת 2009/2010 כשניוקאסל שיחקה בליגת המשנה. קארול שיחק כמעט בכל המשחקים וסיים כמלך השערים של הקבוצה באותה עונה עם 19 שערים בכל המסגרות. קארול עזר לקבוצה לחזור לפרמייר ליג ולהישאר שם.
את עונת 2010/2011 פתח עם המספר 9 על הגב, מספר המזוהה עם כוכבים גדולים שעברו בקבוצה כמו מלקולם מקדונלד ואלן שירר. קארול כבש את השלושער הראשון שלו בפרמייר ליג בניצחון הגדול 0–6 על אסטון וילה. ב-3 באוקטובר 2010 שימש קפטן הקבוצה, כשהחליף את קפטן הקבוצה המקורי, קווין נולאן, במשחק נגד מנצ'סטר סיטי. באותו חודש חתם קארול על חוזה לחמש שנים בקבוצה. ב-31 בינואר 2011 נרכש על ידי ליברפול תמורת 35 מיליון פאונד, מה שהפך אותו לכדורגלן האנגלי היקר ביותר בכל הזמנים (עד לשבירת שיאו בשנת 2015 על ידי ראהים סטרלינג, שעבר מליברפול למנצ'סטר סיטי תמורת 49 מיליון ליש"ט). קארול קיבל את המספר 9 שהיה שייך בעבר לפרננדו טורס שעבר לצ'לסי.
קארול כבש את שער הבכורה שלו במדי ליברפול ב-11 באפריל 2011 בבעיטה מ-23 מטרים בניצחון 0–3 על מנצ'סטר סיטי באצטדיון אנפילד ולאחר מכן השלים צמד בנגיחה.
ב-30 באוגוסט עבר בהשאלה לווסטהאם יונייטד. ב-19 ביוני 2013 סיים קארול את תקופת ההשאלה בקבוצה, וחתם בקבוצה ל-6 שנים.
ב-8 באוגוסט 2019 שב לניוקאסל יונייטד וחתם לעונה אחת. קארול סיים את העונה ללא אף כיבוש, אך סיכם עם המועדון על הארכת חוזהו בעונה נוספת. קארול כבש את שערו הראשון בקדנציה המחודשת שלו בניוקאסל ב-3 בינואר במהלך ההפסד 2:1 ללסטר סיטי. זה היה שערו הראשון מזה שנתיים, ושער הליגה הראשון שלו מאז אפריל 2018.
ב-15 בנובמבר 2021 חתם קארול ברדינג מהצ'מפיונשיפ לחודשיים.
ב-28 בינואר 2022 חתם קארול בווסט ברומיץ' אלביון עד לסוף העונה.
ב-15 בספטמבר 2022 חזר קארול לרדינג וחתם לארבעה חודשים.
ב-1 בספטמבר 2023 חתם באמיין.
ב-18 בספטמבר 2024 חתם בבורדו מהליגה הצרפתית הרביעית.
קריירה בינלאומית

ב-11 בספטמבר 2007 ערך קארול את הופעת הבכורה בנבחרת הצעירה של אנגליה עד גיל 19 בניצחון נגד בלארוס בו הבקיע שער. ב-5 באוגוסט 2009 קיבל את זימון הבכורה לנבחרת הצעירה של אנגליה, וב-17 בנובמבר 2010 קיבל זימון בכורה לסגל הבוגר של נבחרת אנגליה.
חופה

ערך זה עוסק בחפץ המשמש בטקס נישואין יהודי. אם התכוונתם למשמעות אחרת, ראו .
חופה בבית כנסת בוושינגטון די. סי.
חופה בקיבוץ אילות
"חתונה יהודית", ונציה, 1780. החתן בציור מכסה את הכלה ואת עצמו בבד המשמש כחופה.
חוּפָּה היא יריעה פרוסה על גבי ארבעה עמודים שתחתיה מקיימים את טקס הנישואין היהודי. לעיתים משמשת החופה גם בטקסי הכנסת ספר תורה.
אטימולוגיה

שורש דומה מוכר מחיתית: 'חֻפָּרַ' ḫupaara - בהוראת כיסוי בד בעזרתו מדמים את האל. בלשון אוגריתית: עפרת - ġprt. אכדית: 'אֵפָּרְתֻ' - שימש ככסות אזור הרגליים. בלשון פרסית וערבית קובה کپه בהוראת חפץ בצורת כיפה או כובע.
משמעות הביטוי

כבר במקרא החופה מופיעה בהקשר של חתן וכלה: "יצא חתן מחדרו וכלה מחופתה" (ספר יואל, פרק ב', פסוק ט"ז), "והוא כחתן יוצא מחופתו ישיש כגיבור לרוץ אורח" (ספר תהילים, פרק י"ט, פסוק ו').
מקורות חז"ל מתארים את הכנסת הכלה ל'חופה' כשלב השני והמסכם של טקס הנישואים ביהדות, הידוע כחופה וקידושין. לגבי מהות אותה "חופה" ישנן דעות שונות. ככל הנראה החופה הייתה הבית אותו ייעד החתן למגוריהם המשותפים של הזוג הנשוי לאחר שקושט לקראת טקס החופה. מתוך משלים במדרשים אנו לומדים מעט על מראה החופה בזמנם. היו מסיידים ומציירים אותה, והיו שמים בה מחצלות ווילונות. כיום נהוג אצל האשכנזים שהחתן והכלה מתייחדים בחדר ייחוד כדי לקיים "חופה" לפי חלק מהדעות. כן נהוג להקפיד שהחתן יכסה את הכלה בהינומה, שכן ישנם דעות שזוהי הכניסה לחופה.
בעקבות זאת, נוהגים לכנות גם את טקס הנישואין עצמו - חופה.
החופה

עם השנים דבק המושג "חופה" ליריעה פרוסה על גבי ארבעה עמודים שתחתיה מקיימים את טקס חופה וקידושין. במהלך הדורות נהגו יהודים לקנות חופות יקרות. כך למשל נתרמה לבית הכנסת תפארת ישראל חופה יקרה בשווי של כ-2000 פרנק אשר שימש לתהלוכות של ספרי תורה.
בימי הביניים נהגו לערוך את החופה בבית הכנסת. יש שהתנגדו לעריכת החופה בבית הכנסת. אחרים המליצו על קיום החופה בחצר בית הכנסת כדי להיות מתחת לכוכבים, לסימן שירבה זרעם של החתן והכלה ככוכבי השמים. כיום, נוהגים האשכנזים לערוך חופות נישואין תחת כיפת השמים.
ראו גם

חופה וקידושין
הערות שוליים

↑  A Dictionary of the Ugaritic Language in the Alphabetic Tradition, Gregorio Olmo Lete, Joaquín Sanmartín, W G E Watson, Brill Academic Pub, 2015, page 319;ġprt
↑  למשל בראשית רבה פרשה כח
↑  תוספות על תלמוד בבלי, מסכת יומא, דף י"ג, עמוד ב', ד"ה "לחדא"
↑  ירושלים יום יום - חופה יקרה, הצבי, 22 במרץ 1912
Jeremy

ערך זה עוסק בשיר של להקת פרל ג'אם. אם התכוונתם למשמעות אחרת, ראו .
Jeremy הוא סינגל מועמד לפרס גראמי של להקת הגראנג' פרל ג'אם מתוך אלבום הבכורה שלה, Ten. השיר הוא אחד הראשונים שהוציאה הלהקה והוא נחשב לאחד מלהיטי הרוק הגדולים של ראשית שנות התשעים. מילות השיר הושפעו מכתבה עיתונאית על ילד בשם ג'רמי וייד דל שירה בעצמו לעיני בני כיתתו בבוקרו של ה-8 בינואר 1991.
סקירה כללית

דל, שהיה בן 16 במותו, תואר על ידי בני כיתתו כילד שקט ועצוב. הוא הגיע לכיתה באיחור באותו היום והתבקש על ידי המורה להביא אישור על איחורו ממשרד המנהל. הוא חזר אל הכיתה כשבידו אקדח תופי עם קליעי 357. מגנום. הוא התייצב אל מול שאר התלמידים והודיע "גבירתי, הבאתי את מה שבאמת הלכתי לשמו". הוא הכניס את לוע האקדח לפיו, וירה.
סולנה של פרל ג'אם, אדי ודר, נשאל על נושא השיר וענה כי "אתה מתאבד ומנסה להשיג את נקמתך על ידי הקרבה גדולה. כל מה שיישאר הוא כתבה בעיתון... שום דבר לא מתרחש בפועל... דבר אינו משתנה. העולם ממשיך בשלו ואתה אינך. הנקמה הטובה ביותר היא להמשיך לחיות ולהוכיח את עצמך. היה חזק יותר מאותם האנשים ונקמתך תהיה שלמה".
הוידאו קליפ לשיר, שזכה ב-4 פרסים בטקס פרסי המוזיקה של MTV לשנת 1993, בוים בידי מרק פלינגטון ופורסם ב-1992. הקליפ מציג ילד שהוריו מתעלמים ממנו ובני כיתתו מציקים לו, אשר רץ דרך יער וצועק על הוריו במהלך ארוחת הערב. ככל שהשיר הופך להיות דחוס ורגשי יותר, הופכת התנהגותו של הילד נרגשת יותר. הילד נראה עומד כאשר ידיו מורמות בצורת V (כפי שמתואר בתחילת השיר) מול קיר עולה בלהבות. מאוחר יותר הוא נראה מביט אל המצלמה כאשר הוא עטוף בדגל ארצות הברית. הסצנה האחרונה מציגה את הילד נכנס אל הכיתה, משליך תפוח אל עבר המורה ושולף רובה מתוך כיסו, כאשר הרובה עצמו אינו נראה על המסך אך כתפו של הילד נשמטת כתוצאה מן הכובד. הווידאו מסתיים בקלוז-אפ על פניו של הילד תוך שהוא עוצם את עיניו, ולאחר הבזק של אור המסך מחשיך ומיד לאחר מכן המצלמה עוברת באיטיות על פני הכיתה ומציגה את התלמידים קפואים לגמרי, מגוננים על עצמם, מכוסים בדמו של הילד ופניהם מביעות אימה.
MTV מנעה מפלינגטון לכלול בקליפ את הסצנה האחרונה שהוא תכנן להציג במקור, בה הילד מכניס את לוע הרובה לפיו ולוחץ על ההדק. הגרסה החלופית עשויה להתפרש כאלימה אפילו יותר מן הגרסה המקורית, ורבים חשבו שהילד ירה בבני כיתתו. הגרסה החדשה הציגה את התלמידים מצדיעים בצורה דומה למועל-יד, כאשר בגרסה הישנה הוצג דגל נאצי על קיר הכיתה. פלינגטון עצמו הודה כי הוא נרתע מהגרסה החדשה של הקליפ, ופרל ג'אם הפסיקו להפיק וידאו קליפים לאחר מכן, עד הקליפ לשיר "Do the Evolution" מ-1998 שכלל אנימציה בלבד.
הילד ג'רמי גולם בקליפ על ידי טרבור וילסון, שהיה בן 12 בעת צילום הקליפ. וילסון הופיע יחד עם חברי הלהקה כאשר הם קיבלו את פרסי ה-MTV של 1993, ובאותה ההזדמנות הציג אותו ודר בפני הקהל וקרא לעברם "זהו טרבור, הוא חי!" לפני שהעביר לו את הפרס לעיני כל. חברי הלהקה הבטיחו לווילסון כרטיסים בחינם לכל מופע שלהם שייערך בניו יורק למשך כל החיים, אך הוא בחר לוותר על זה וגם החליט שלא להמשיך בקריירה בתחום המשחק. אמא שלו, דיאן, צוטטה באומרה: "כשאתה מפורסם ככה, אתה לא יודע מי החברים שלך ומי אוהב אותך רק בגלל שאתה מפורסם. הוא הלך לאודישנים והחליט שהוא רוצה להיות רק ילד. הוא לא רצה לשחק". וילסון טבע למוות באוגוסט 2016 בפוארטו ריקו, והוא בן 36.
הערות שוליים

↑  Rockline Interview 10/18/93, באתר five horizons: a pearl jam fanzine
↑  Jeff GilesJeff Giles, The Life and Death of Trevor Wilson, Star of Pearl Jam's 'Jeremy' Video, Diffuser.fm, ‏2017-08-02 (באנגלית)
↑  44  הימים ששינו את המוזיקה והעולם. ״שעת אפס״ של טל ברמן, באתר עמוד האינסטגרם של רדיו 99 FM
| פרס הווידאו קליפים של MTV לקליפ השנה |
| --- | --- | --- |
| 1984‏-1989 | "You Might Think" — The Cars (1984) • "The Boys of Summer" — דון הנלי (1985) • "Money for Nothing" — דייר סטרייטס (1986) • "Sledgehammer" — פיטר גבריאל (1987) • "Need You Tonight" / "Mediate" — INXS (1988) • "This Note's for You" — ניל יאנג (1989) |  |
| 1990‏-1999 | "Nothing Compares 2 U" — שינייד או'קונור (1990) • "Losing My Religion" — אר.אי.אם. (1991) • "Right Now" — ואן היילן (1992) • "Jeremy" — פרל ג'אם (1993) • "Cryin'‎" — אירוסמית' (1994) • "Waterfalls" — TLC (1995) • "Tonight, Tonight" — הסמאשינג פאמפקינס (1996) • "Virtual Insanity" — ג'מירוקוואי (1997) • "Ray of Light" — מדונה (1998) • "Doo Wop (That Thing)" — לורן היל (1999) |  |
| 2000‏-2009 | The Real Slim Shady" — אמינם (2000) • "Lady Marmalade" — כריסטינה אגילרה, ליל קים, מיה ופינק (בהשתתפות מיסי אליוט) (2001) • "Without Me" — אמינם (2002) • "Work It" — מיסי אליוט (2003) • "Hey Ya!" — אאוטקאסט (2004) • "Boulevard of Broken Dreams" — גרין דיי (2005) • "I Write Sins Not Tragedies" — פאניק! אט דה דיסקו (2006) • "Umbrella" — ריהאנה (בהשתתפות ג'יי-זי) (2007) • "Piece of Me" — בריטני ספירס (2008) • "Single Ladies (Put a Ring on It)" — ביונסה (2009) |  |
| 2010-2019 | "Bad Romance" — ליידי גאגא (2010) • "Firework" — קייטי פרי (2011) • "We Found Love" — ריהאנה (בהשתתפות קלווין האריס) (2012) • "Mirrors" — ג'סטין טימברלייק (2013) • "Wrecking Ball" — מיילי סיירוס (2014) • "Bad Blood" — טיילור סוויפט (בהשתתפות קנדריק לאמאר) (2015) • "Formation" — ביונסה (2016) • "HUMBLE." — קנדריק לאמאר (2017) • "Havana" — קמילה קביו (בהשתתפות יאנג ת'אג) (2018) • "You Need to Calm Down" — טיילור סוויפט (2019) |  |
| 2020-היום | "Blinding Lights" — דה ויקנד (2020) • "Montero (Call Me by Your Name)" – ליל נאז X‏ (2021) • "All Too Well (10 Minute Version) (Taylor's Version)" – טיילור סוויפט (2022) • "Anti-Hero" – טיילור סוויפט (2023) ‏•‏‏ "Fortnight" – טיילור סוויפט בהשתתפות פוסט מאלון (2024) |  |
| --- | --- |
בקרת זהויות :  MusicBrainz release group: 25306552-dbcf-3a6f-ab38-eecd982e9ab2  MusicBrainz work: 9a74d378-811c-3eef-9e93-a565cc3b2bbe
אברהם והצלמים

אַבְרָהָם וְהַצְּלָמִים הוא סיפור העוסק בראשית דרכו של אברהם ובמאבקו בחברה הפוליתאיסטית של זמנו. סיפור זה אינו מופיע בתנ"ך, והוא מוכר משני מקורות: ספר המדרשים היהודי "בראשית רבה", וספר הקוראן המאוחר מהמדרש.